open-index/open-wikipedia-markdown huggingface dataset:
টাইমস স্কয়ার

**টাইমস স্কয়ার** (; ) নিউ ইয়র্ক শহরের মিডটাউন ম্যানহাটনে অবস্থিত একটি সড়ক চত্বর। এটি শহরের অন্যতম প্রধান বাণিজ্যিক এলাকা, দর্শনীয় স্থান ও বিনোদন কেন্দ্র। এটি ব্রডওয়ে, সেভেনথ অ্যাভিনিউ ও ফর্টি-সেকেন্ড স্ট্রিটের সংযোগস্থলে অবস্থিত।

টাইমস স্কয়ার একাধিক রংবেরঙের ডিজিটাল বিলবোর্ড ও বিজ্ঞাপন দ্বারা উজ্জ্বলিত হয়ে থাকে। বিশ্বের ব্যস্ততম পথচারী এলাকার মধ্যে অন্যতম টাইমস স্কয়ার বিশ্বের বিনোদন শিল্পের একটি প্রধান কেন্দ্র। টাইমস স্কয়ার বিশ্বের সবচেয়ে বেশি দর্শন করা দর্শনীয় স্থানের মধ্যে অন্যতম। আনুমানিক ৫ কোটি ভ্রমণকারী টাইমস স্কয়ারে ভ্রমণ করেছে। দিনে প্রায় ৩,৩০,০০০ জন টাইমস স্কয়ার পারাপার করে, যার অনেকেই পর্যটক, আর ব্যস্ততম দিনে ৪,৬০,০০০ জনের অধিক পথচারী টাইমস স্কয়ার পারাপার করে।

টাইমস স্কয়ার আগে **লংএকর স্কয়ার** () নামে পরিচিত ছিল। ১৯০৪ সালে দ্য নিউ ইয়র্ক টাইমস তার সদরদপ্তর সদ্যনির্মিত টাইমস বিল্ডিঙে স্থানান্তরিত করেছিল, যা বর্তমানে ওয়ান টাইমস স্কয়ার নামে পরিচিত। ভবনটির নাম থেকেই চত্বরটি "টাইমস স্কয়ার" নামে পরিচিত।

## অবস্থান
টাইম্‌স স্কয়ারের অবস্থান ম্যানহাটানের মধ্যবর্তী অংশের পশ্চিম দিকে। এর সীমানা হলো পূর্বে ৬ষ্ঠ অ্যাভিনিউ, পশ্চিমে ৮ম অ্যাভিনিউ, উত্তরে হলো পশ্চিম ৫৩তম স্ট্রিট, এবং দক্ষিণে হলো পশ্চিম ৪০তম স্ট্রিট।

## বহিঃসংযোগ

* The Times Square Alliance
* Times Square 360 Panorama 
* Times Square Arts Center 

বিষয়শ্রেণী:নিউ ইয়র্ক (অঙ্গরাজ্য)
বিষয়শ্রেণী:টাইমস স্কয়ার
বিষয়শ্রেণী:নিউ ইয়র্ক শহরের সংস্কৃতি
জৈব অ্যাসিড

থাম্ব|শক্তিশালী জৈব অ্যাসিড
**জৈব অ্যাসিড** বা *Organic acid* হল একটি জৈব যৌগ যাতে অম্লীয় বৈশিষ্ট্য বিদ্যমান থাকে; অর্থাৎ জলীয় দ্রবণে H+ আয়ন দান করে। আমরা প্রতিনিয়তই অনেক খাবার খাই যার মধ্যে জৈব এসিড বিদ্যমান। যেমন: আপেল, আনারস (ম্যালিক অ্যাসিড), আঙুর, কমলা,  লেবু (সাইট্রিক এসিড), টমেটো (অক্সালিক এসিড), আমলকি (এসকরবিক এসিড)। 
                   
সাধারণ জৈব যৌগ কার্বক্সিলিক অ্যাসিড সমূহের অম্লীয় ধর্ম তাদের কার্বক্সিল গ্রুপ –COOH এর উপর নির্ভরশীল। OSO3H গ্রুপের সালফানিক এসিডসমূহ অপেক্ষাকৃত দৃঢ এসিড। অনুবন্ধী ক্ষারকের স্থিতিশীলতা অ্যাসিডটির অম্লত্ব প্রকাশ করে। অন্যান্য গ্রুপ যেমন: -OH, এবং ফেনল গ্রুপ ও হালকাভাবে এর অম্লত্ব অনুমোদন করতে পারে। জীব তন্ত্রে কেবল এই গ্রুপগুলোকে জৈব অ্যাসিড হিসেবে মূল্যায়ন করা হয় না। ফল, মূল-এ বেশি জৈব অ্যাসিড থাকে।

 কয়েকটি জৈব অ্যাসিড হলো :

১.পাইরুভিক অ্যাসিড

২.পামিটিক  অ্যাসিড

৩.ল্যাকটিক অ্যাসিড

৪.টারটারিক অ্যাসিড

৫.সাইট্রিক অ্যাসিড 

৬.বিউটানয়িক অ্যাসিড

৭.অক্সালিক অ্যাসিড

৮.এসকরবিক অ্যাসিড

৯.ম্যালিক অ্যাসিড

১০. অ্যাসিটিক অ্যাসিড

১১. ফরমিক অ্যাসিড

বিষয়শ্রেণী:জৈব যৌগ
বিষয়শ্রেণী:জৈব অ্যাসিড
দ্বিতীয় ভাষা

**দ্বিতীয় ভাষা** () বলতে মাতৃভাষা তথা প্রথম ভাষা অর্জনের পর কোন ব্যক্তির শেখা আরেকটি ভাষাকে বোঝায়।

অনেক সময় মানুষের শেখা প্রথম ভাষাটি তার প্রধান ভাষা থাকে না। বিশেষ করে কোন শিশু যদি অভিবাসনের অন্য একটি ভাষিক পরিবেশে স্থানান্তরিত হয়, সে তার মাতৃভাষা বা প্রথম ভাষা প্রায় ভুলে যেতে পারে।

Hyltenstam (1992) দাবী করেছেন যে ৬-৭ বছর বয়স হয়ে যাবার পরে মানুষ সাধারণত কোন দ্বিতীয় ভাষায় মাতৃভাষীর সমান দক্ষতা অর্জন করতে পারে না। 

## তথ্যসূত্র


বিষয়শ্রেণী:ভাষা অর্জন
বিষয়শ্রেণী:ভাষা
কার্পেথীয় পর্বতমালা

right|thumb|400px|স্লোভাকিয়ায় বহিঃস্থ কার্পেথীয় পর্বতমালার গের্লাচভ পর্বতশৃঙ্গ (ডানের বড়টি)
**কার্পেথীয় পর্বতমালা** () ইউরোপের বৃহৎ কেন্দ্রীয় পর্বত ব্যবস্থার পূর্ব বাহু। আল্পস পর্বতমালার পর এটি ইউরোপের দ্বিতীয় বৃহত্তম পর্বতমালা। এটি রোমানিয়া, চেক প্রজাতন্ত্র। স্লোভাকিয়া, পোল্যান্ড, ইউক্রেন, অস্ট্রিয়া, সার্বিয়া ও উত্তর হাঙ্গেরির সীমান্ত দিয়ে প্রায় ১৫০০ কিমি দৈর্ঘ্য জুড়ে বিস্তৃত। স্লোভাকিয়ার গের্লাচভ শৃঙ্গ কার্পেথীয় পর্বতমালার সর্বোচ্চ পর্বতশৃঙ্গ; এর উচ্চতা ২,৬৫৫ মিটার।

বিষয়শ্রেণী:ইউরোপের পর্বতমালা
বিষয়শ্রেণী:পোল্যান্ডের পর্বতমালা
বিষয়শ্রেণী:চেক প্রজাতন্ত্রের পর্বত
বিষয়শ্রেণী:দক্ষিণ-পূর্ব ইউরোপের ভূগোল
কর্নওয়াল

থাম্ব|300px|ডান|কর্নওয়ালের প্রশাসনিক কেন্দ্র ট্রুরোর একাংশ
**কর্নওয়াল** () যুক্তরাজ্যের ইংল্যান্ডের একটি কাউন্টি। এটি টামার নদীর পশ্চিমে অবস্থিত উপদ্বীপটিতে অবস্থিত। ট্রুরো কর্ণওয়ালের একমাত্র শহর ও প্রশাসনিক কেন্দ্র। কাউন্টিটির আয়তন ৩,৫৬৩ বর্গকিলোমিটার (এর মধ্যে তীর থেকে ২৮ মাইল দূরে সাগরে অবস্থিত সিলি দ্বীপকেও গণনায় ধরা হয়েছে)। এই কাউন্টিতে প্রায় ৫ লক্ষ লোক বাস করেন।

কর্নওয়ালে অনেক ঐতিহাসিক প্রত্নতাত্ত্বিক স্থান আছে। ফলে পর্যটন ব্যবসা এখানে গুরুত্বপূর্ণ। কিন্তু এ সত্ত্বেও কর্নওয়ালে যুক্তরাজ্যের অন্য যেকোন জায়গার তুলনায় মাথাপিছু আয় সবচেয়ে কম। কর্নওয়াল কর্নিশ জাতির লোকদের মাতৃভূমি এবং এটি প্রাচীন ছয়টি কেল্টীয় দেশের একটি বলে গণ্য। এখানকার অধিবাসীদের কেউ কেউ কর্নওয়ালের সাংবিধানিক মর্যাদা নিয়ে প্রশ্ন তোলেন এবং কাউন্টিটির স্বায়ত্বশাসনের পরিমাণ বাড়াতে চান।

## আবহাওয়া

## তথ্যসূত্র

বিষয়শ্রেণী:ইংল্যান্ডের উপদ্বীপ
বিষয়শ্রেণী:কেল্টীয় জাতি
বিষয়শ্রেণী:ইংল্যান্ডের কাউন্টি
বিষয়শ্রেণী:প্রাক্তন রাজ্য
জন ডো

থাম্ব|একজন অজানা সৈনিকের সমাধি, মাউন্ট হারজল
**জন ডো** নাম-পরিচয়হীন কোন পুরুষ বা তাদের একটি দলের জন্য প্রচলিত এমন একটি নাম যা আইনগত আলোচনা এবং আইনগত পদক্ষেপ গ্রহণের ক্ষেত্রে ব্যবহার করা হয়। এই নামটি সাধরনত মার্কিন যুক্তরাষ্ট্রে প্রচলিত। পুরুষ শবদেহ বা মুমূর্ষু রোগী যার পরিচয় ও নাম জানা যায়নি তাদের ক্ষেত্রেও এই নামটি ব্যবহার করা হয়। অপরদিকে নাম-পরিচয়বিহীন এ ধরনের নারীর ক্ষেত্রে **জেইন ডো** নামটি ব্যবহৃত হয়। আর যদি শিশু হয় তবে **বেবি ডো** বা **প্রিসিয়াস ডো** নামটি ব্যবহার করা যেতে পারে। এছাড়া ডো কোন পরিবারের শেষ নাম হিসেবেও ব্যবহৃত হতে পারে। যেমন: জেমস ডো বা জুডি ডো। কিন্তু যুক্তরাষ্ট্র ছাড়া অন্যান্য ইংরেজি-ভাষী দেশে এই প্রথাটি খুব একটা প্রচলিত নয়। জন ডো'র পাশাপাশি সমার্থক **রিচার্ড রো** নামটিও প্রচলিত আছে। তবে জন ডো-ই বর্তমানে বেশি ব্যবহৃত হয়।

## তথ্যসূত্র

বিষয়শ্রেণী:আইনগত কল্পকাহিনী
বিষয়শ্রেণী:অস্তিত্বহীন মানুষ
অ্যানড্রোমিডা ছায়াপথ

**অ্যানড্রোমিডা** বা **দেবযানী মন্দাকিনী ছায়াপথ** (আইপিএ: /ænˈdrɒmədə/) ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম ধ্রুবমাতা বা মেসিয়ার ৩১ বা এম৩১ বা এনজিসি ২২৪। প্রাচীন রচনা এবং তথ্যসূত্র অনুযায়ী একে অনেক সময়ই গ্রেট অ্যানড্রোমিডা নীহারিকা বলা হয়ে থাকে। এটি পৃথিবী থেকে আনুমানিক ২.৫ মিলিয়ান আলোক বর্ষ দূরে অবস্থিত। অ্যানড্রোমিডা হল আমাদের আকাশগঙ্গা ছায়াপথের সবচেয়ে নিকটবর্তী প্রধান ছায়াপথ। এই ছায়াপথটির নাম পৌরাণিক রাজকুমারী এন্ড্রোমিডার নাম অনুসারে রাখা হয়।অ্যান্ড্রোমিডা ছায়াপথ হল স্থানীয় ছায়াপথ সমুহের সবচেয়ে বড় ছায়াপথ যার প্রতিবেশী হিসেবে আমাদের আকাশগঙ্গা, ট্রায়ান্গুলাম ছায়াপথ সহ আরো অনেক ছোট ছায়াপথ রয়েছে।

## টীকা

## তথ্যসূত্র

বিষয়শ্রেণী:কুণ্ডলিত ছায়াপথ
বিষয়শ্রেণী:ধ্রুবমাতা মণ্ডল
বিষয়শ্রেণী:মেসিয়ার বস্তু
বিষয়শ্রেণী:এনজিসি বস্তু
বিষয়শ্রেণী:পিজিসি বস্তু
বিষয়শ্রেণী:ইউজিসি বস্তু
বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু
খোইসীয় ভাষাসমূহ

**খোইসান ভাষাগুলি** (; ) আফ্রিকা মহাদেশের সবচেয়ে ছোট ভাষা পরিবার গঠন করেছে। এই পরিবারের সদস্য ভাষার সংখ্যা ৪০-এর কম, এবং এগুলিতে প্রায় ৩ লক্ষ আফ্রিকান লোক কথা বলেন। কিন্তু এই ভাষা পরিবারের ভাষাগুলি তাদের শীৎকার ব্যঞ্জনধ্বনির ব্যবহারের জন্য বহুল পরিচিত। এই ভাষাগুলি মূলত আফ্রিকার দক্ষিণাঞ্চলে কালাহারি মরুভূমির আশেপাশে অ্যাঙ্গোলা থেকে দক্ষিণ আফ্রিকা পর্যন্ত বিস্তৃত এলাকায় প্রচলিত। তবে সান্দাওয়ে ও হাতসা নামের দুইটি খোইসান ভাষা উত্তরে তানজানিয়াতে প্রচলিত।

"খোই-খোইন" নামের হটেনটট গোত্র এবং নামিবিয়ার নামা অঞ্চলের বুশম্যান "সান" গোত্রের নাম থেকে ভাষাগুলির "খোইসান" নামকরণ করা হয়েছে। খোইসান ভাষাগুলিতে দুই-তৃতীয়াংশের মত ভাষার ভাষাভাষীর সংখ্যা হাজারেরও কম। নামা ভাষায় প্রায় দেড় লক্ষ লোক কথা বলেন। তানজানিয়ায় প্রচলিত সান্দাওয়ে ভাষায় প্রায় ৭০,০০০ লোক কথা বলেন। অনেক খোইসান ভাষাই আজ বিলুপ্তির পথে। খ্রিস্টান মিশনারি ও অন্যান্যরা প্রায় অর্ধেক সংখ্যক খোইসান ভাষার লিখিত রূপ দিয়েছেন।

বর্তমানে তারা কালাহারি মরুভূমিতে সীমাবদ্ধ, প্রাথমিকভাবে নামিবিয়া এবং বতসোয়ানা এবং কেন্দ্রীয় তানজানিয়া রিফট উপত্যকায়।

## টুকিটাকি
* জনপ্রিয় ইংরেজি চলচ্চিত্র **The Gods Must Be Crazy'' ও এর সিকুয়েলগুলিতে মূল কৃষ্ণাঙ্গ আফ্রিকান চরিত্রটি একটি খোইসান ভাষায় কথা বলে।

== রচনা ও গ্রন্থপঞ্জি ==
* Barnard, A. (1988) 'Kinship, language and production: a conjectural history of Khoisan social structure', ''Africa: Journal of the International African Institute'' **58*' (1), 29-50.
* Güldemann, Tom and Rainer Vossen. 2000. Khoisan. In Heine, Bernd and Derek Nurse, eds., African languages: an introduction, 99-122. Cambridge: Cambridge University Press.
* Köhler, O. (1971) 'Die Khoe-sprachigen Buschmänner der Kalahari', *Forschungen zur allgemeinen und regionalen Geschichte. (Festschrift Kurt Kayser).* Wiesbaden: F. Steiner, 373–411.
* [[Georgiy Starostin|Starostin]] G. (2003) [http://starling.rinet.ru/Texts/khoilex.pdf A lexicostatistical approach towards reconstructing Proto-Khoisan]. *Mother Tongue*, vol. VIII.
* Treis, Yvonne (1998) 'Names of Khoisan languages and their variants', in Schladt, Matthias (ed.) *Language, Identity, and Conceptualization among the Khoisan*. Köln: Rüdiger Köppe, 463–503.
* Vossen, Rainer (1997) *Die Khoe-Sprachen. Ein Beitrag zur Erforschung der Sprachgeschichte Afrikas*. Köln: Rüdiger Köppe.

== তথ্যসূত্র ==


== বহিঃসংযোগ ==
* [http://ling.cornell.edu/khoisan/index.html কর্নেল বিশ্ববিদ্যালয়ে খোইসান ভাষার উপর গবেষণা]
* [http://www.ethnologue.com/show_family.asp?subid=90321 এথ্‌নোলগ অনুসারে খোইসান ভাষাগুলির বংশলতিকা]
*[http://www.wimsanet.org/about-the-san/who-are-the-san Map showing distribution of San languages and pronunciation of "clicks"]  at the Working Group of Indigenous Minorities in Southern Africa (WIMSA)
*[https://web.archive.org/web/20081210183349/http://www.africanlanguages.org/khoesan.html "Khoesan languages"] at [https://web.archive.org/web/20081210182638/http://www.africanlanguages.org/index.html *Web Resources for African Languages''] by Jouni Filip Maho


বিষয়শ্রেণী:ভাষা পরিবার
বিষয়শ্রেণী:প্রস্তাবিত ভাষা পরিবার
আইল অব ম্যান

থাম্ব|275x275পিক্সেল|১১০০ সালের দিকে আইল অব ম্যান রাজ্য
**আইল অব ম্যান** (  অথবা  ) বা **মান** (Mann) হল যুক্তরাজ্যের সাথে সম্পর্কিত একটি স্বায়ত্বশাসিত দ্বীপ অঞ্চল। এটি আইরিশ সাগরে আয়ারল্যান্ড ও ব্রিটিশ দ্বীপপুঞ্জের মধ্যবর্তী স্থানে অবস্থিত। রাজা তৃতীয় চার্লস হলেন আইল অব ম্যানের রাষ্ট্রপ্রধান এবং তার উপাধি হলো লর্ড অব মান (Lord of Mann)। রাজার পক্ষে একজন লেফটেন্যান্ট গভর্নর দ্বীপের শাসনকার্য পরিচালনা করেন। দ্বীপটি যুক্তরাজ্যের অংশ নয়, কিন্তু এর বৈদেশিক সম্পর্ক, প্রতিরক্ষা, ও সুশাসন নিশ্চিত করার দায়িত্ব যুক্তরাজ্যই পালন করে। আইল অব ম্যান ইউরোপীয় ইউনিয়নেরও অংশ নয়। এটি ছয়টি কেল্টীয় জাতির একটি। এখানকার লোকেরা কেল্টীয় মাংক্স ভাষাতে কথা বলেন।

## তথ্যসূত্র

## বহিঃসংযোগ
*
*
* [//www.cia.gov/library/publications/the-world-factbook/geos/im.html সিআইএ ওয়ার্ল্ড ফ্যাক্টবুক - আইল অব ম্যান জন্য তালিকা]
* আইল অফ ম্যান নিউস
* আইল অব ম্যান (ইউরোপীয় ইউনিয়ন) প্রাদো মধ্যে পাসপোর্ট বিবরণ 
* ম্যাঙ্কস সরকার A comprehensive site covering many aspects of Manx life from fishing to financial regulation
* আইল অফ ম্যান বিমানবন্দর 


*
বিষয়শ্রেণী:সেলটিক জাতি
ম্যান
বিষয়শ্রেণী:প্রাক্তন নরওয়েজীয় উপনিবেশ
বিষয়শ্রেণী:রাজমুকুটে নির্ভরশীল
ম্যান
বিষয়শ্রেণী:দ্বীপ রাষ্ট্র
বিষয়শ্রেণী:নরওয়েজীয় সাম্রাজ্য
বিষয়শ্রেণী:ইউরোপীয় ইউনিয়নের বিশেষ অঞ্চল
বিষয়শ্রেণী:ব্রিটিশ দ্বীপপুঞ্জ
বিষয়শ্রেণী:ইউরোপের নির্ভরশীল অঞ্চল
বিস্কায়া উপসাগর

thumb|right|300px|মানচিত্রে বিস্কায়া উপসাগর
**বিস্কায়া উপসাগর** বা **গাস্কইন উপসাগর** (, স্পেনীয় ভাষায়: Golfo de Vizcaya; বাস্ক ভাষায়: Bizkaiko Golkoa; ফরাসি ভাষায়: Golfe de Gascogne; ;  অক্সিতঁ ভাষায়: Golf de Gasconha) উত্তর আটলান্টিক মহাসাগরের একটি উপসাগর। এটি ফ্রান্সের পশ্চিম উপকূলে ব্রেস্ত শহর থেকে শুরু হয়ে ফ্রান্স-স্পেন সীমান্ত হয়ে স্পেনের উত্তর উপকূল বরাবর ওর্তেগাল অন্তরীপ পর্যন্ত বিস্তৃত। স্পেনীয় প্রদেশ বিস্কায়া (Vizcaya)-র নামে এর স্পেনীয় ও ইংরেজি নামকরণ করা হয়েছে। ফ্রান্সে অবশ্য এটিকে দক্ষিণ-পশ্চিমের প্রাক্তন প্রদেশ গাস্কইনের নামে গাস্কইন উপসাগর (Golfe de Gascogne *গল্‌ফ্‌ দ্য গাস্কঞ*) নামে ডাকা হয়। স্পেনের উত্তর উপকূলে বিস্কায়া উপসাগরটির দক্ষিণ অংশকে কান্তাব্রীয় সাগর (*Mar Cantábrico*) নামেও ডাকা হয়।

বিস্কায়া উপসাগর অত্যন্ত ঝঞ্ঝাবিক্ষুব্ধ এবং অনেক সম্প্রতিও এখানে ঝড়ে পড়ে বহু জাহাজ ও যাত্রী নিখোঁজ হয়েছেন। তবে বর্তমানে আবহাওয়ার পূর্বাভাস এবং জাহাজের উন্নতি হবার ফলে দুর্ঘটনার সংখ্যা কম।

## তথ্যসূত্র

বিষয়শ্রেণী:ফ্রান্সের উপসাগর
বিষয়শ্রেণী:স্পেনের উপসাগর
বিষয়শ্রেণী:আটলান্টিক মহাসাগরের ভূবেষ্টিত উপসাগর
বিষয়শ্রেণী:ফ্রান্স–স্পেন সীমান্ত
বিষয়শ্রেণী:পশ্চিম ইউরোপের ভূগোল
বিষয়শ্রেণী:দক্ষিণ ইউরোপের ভূগোল
ইটিএইচ জুরিখ

{{Location map | Switzerland
| caption = সুইজারল্যান্ডে ইটিএইচের অবস্থান
| width=250 
| label=ETHZ
| label-size=90
| background = #DDDD44 | position=top
| lat_deg=47 | lat_min=22 
| lon_deg= 8 | lon_min=32
| mark=Green_pog.svg  | marksize=8 
| float=right 
}}
থাম্ব|245x245পিক্সেল|১৯৬৪ সালে নির্মিত হাপ্টগেবুড হল পলিটেকনিকামের মূল এবং প্রধান ভবন
**ইটিএইচ জুরিখ** সুইজারল্যান্ডের জুরিখে অবস্থিত একটি বিজ্ঞান ও প্রযুক্তি বিশ্ববিদ্যালয়। একে মাঝে মাঝে *Swiss Federal Institute of Technology* নামে ডাকা হয়। এর মূল জার্মান নাম হচ্ছে *Eidgenössische Technische Hochschule Zürich* যার সংক্ষিপ্ত করলে দাঁড়ায় **ETHZ**; এই সংক্ষেপণটিও দাপ্তরিক কাজে ব্যবহার করা হয়। এই প্রতিষ্ঠানটি সরাসরি সুইজারল্যান্ডের কেন্দ্রীয় অর্থনৈতিক সম্পর্ক, শিক্ষা ও গবেষণা অধিদপ্তর-এর অধিভূক্ত।

## বিখ্যাত প্রাক্তন ছাত্র
* ভিলহেল্ম কনরাড র‌ন্টগেন
* আলবার্ট আইনস্টাইন
* আলফ্রেড ওয়ের্নার

### মাস্টার প্রোগ্রাম
* Master of Advanced Studies in Finance

## টীকা ও তথ্যসূত্র

## বহিঃসংযোগ
* ETH Zürich
* ETH juniors- Official Junior Enterprise of the ETH Zurich
* PSI (Paul Scherrer Institute)
* EMPA (EMPA, research body of the ETH domain)
* UniPoly rowing match
* Polyparty
* Polyball
* United Visions (campus TV)
* VSETH (student association)
* SiROP (Student Research Opportunities Program)

বিষয়শ্রেণী:ইটিএইচ ইনস্টিটিউট
বিষয়শ্রেণী:সুইজারল্যান্ডের বিশ্ববিদ্যালয়
বিষয়শ্রেণী:১৮৫৪-এ প্রতিষ্ঠিত
বিষয়শ্রেণী:১৮৫৪-এ প্রতিষ্ঠিত শিক্ষাপ্রতিষ্ঠান
মিলেভা মেরিক

**মিলেভা মেরিক** (ডিসেম্বর ১৯, ১৮৭৫ - আগস্ট ৪, ১৯৪৮) ছিলেন পদার্থবিজ্ঞানী আলবার্ট আইনস্টাইনের প্রথম স্ত্রী (১৯০৩-১৯১৯) এবং তার তিন সন্তানের জননী। তিনি একাধারে আইনস্টাইনের সহকর্মী এবং সহধর্মিণী ছিলেন। ধারণা করা হয় তিনি আইনস্টাইনের প্রথম পর্যায়ের গবেষণা কাজ ও আবিষ্কারসমূহের ক্ষেত্রে অবদান রেখেছিলেন। কিন্তু তার অবদান কতখানি ছিল বা তার গুরুত্ব কতটুকু সে বিষয়ে নিশ্চিত কিছু জানা যায়নি।

## জীবনী
## বিবাহ এবং পরিবার
## মৃত্যু

## বহিঃসংযোগ
বিষয়শ্রেণী:১৮৭৫-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:সার্বীয় বিজ্ঞানী
বিষয়শ্রেণী:সার্বীয় গণিতবিদ
বিষয়শ্রেণী:আলবার্ট আইনস্টাইন
বিষয়শ্রেণী:আইনস্টাইন পরিবার
বিষয়শ্রেণী:২০শ শতাব্দীর নারী বিজ্ঞানী
রাজা নবকৃষ্ণ স্ট্রিট

**রাজা নবকৃষ্ণ স্ট্রিট** (Raja Nabakrishna Street): কলকাতা শহরের উত্তর-পূর্ব দিকে অবস্থিত রাস্তা, রাস্তাটি উত্তর কলকাতার হাতিবাগান সংলগ্ন গ্রে-স্ট্রিট ও শোভাবাজার সংলগ্ন রবীন্দ্র সরণির মধ্যে সংযোগ স্থাপন করেছে। রাস্তাটি রাজা নবকৃষ্ণ দেব (ইং ১৭৩৩-১৭৯৭) (Raja Nabakrishna Deb)-এর নামে নামকরণ করা হয়েছে॥ এই রাস্তায় শোভাবাজার রাজবাড়ি, কালিকৃষ্ণ দেবের রাজবাড়ি ও শেঠ আনন্দরাম জয়পুরিয়া কলেজ অবস্থিত। শোভাবাজারের দুই রাজবাড়ি ও রাজ পরিবারের দুর্গাপূজা ছাড়াও সুতানুটি পরিষদ দ্বারা পরিচালিত সুতানুটি উৎসব, যা ২৪শে আগস্ট কলকাতা শহরের প্রতিষ্ঠা দিবস হিসাবে শোভাবাজার রাজবাড়ির নাট মন্দিরে অনুষ্ঠিত হয়।
thumb|200 px|right|রবার্ট ক্লাইভের উপস্থিতিতে শোভাবাজার রাজবাড়িতে দুর্গাপূজা

## ইতিহাস
বলা হয়ে থাকে যে শোভাবাজার রাজবাড়ির দুর্গাপূজা কলকাতার সবথেকে পুরানো পূজা। ইং. ১৭৫৭ সালে পলাশীর যুদ্ধের সময়ে ইস্ট ইন্ডিয়া কোম্পানির চিফ অফিসার রবার্ট ক্লাইভ বা লর্ড ক্লাইভ  রাজা নবকৃষ্ণ দেবের বাড়িতে এই দুর্গাপূজা শুরু করেন। আদি কলকাতার শুরুতে যে তিনটি গ্রামের সমবায়ে বর্তমানের কলকাতা শহরটি গড়ে উঠেছে তার একটির নাম ছিল সুতানুটি, ১৬৯০ সালে জব চার্নক হুগলি নদীর তীরে কলিকাতা, সুতানুটি ও গোবিন্দপুর - এই তিন গ্রামের সমবায়ে কলকাতা শহরের শুরু করেন, 'সুতানুটি' রাজা নবকৃষ্ণ স্ট্রিট সংলগ্ন স্থানে অবস্থিত, সেকারণে ঐতিহাসিক দিক থেকে পর্যালোচনা করলে এই রাস্তা খুবই উল্লেখযোগ্য। এছাড়া শোভাবাজার রাজবাড়ি, কালিকৃষ্ণ দেবের রাজবাড়ি, নাট মন্দির এই রাস্তায় অবস্থিত বলে এই রাস্তাটি কলকাতা শহরের খুবই গুরুত্তপূর্ণ রাস্তা।

## উল্লেখযোগ্য স্থান
* শোভাবাজার রাজবাড়ি 
* কালিকৃষ্ণ দেবের রাজবাড়ি 
* নাট মন্দির
* শেঠ আনন্দরাম জয়পুরিয়া কলেজ

## উৎসব
* শোভাবাজার রাজবাড়ির দুর্গত্সব 
* সুতানুটি উৎসব

## তথ্যসূত্র

## গ্যালারি

চিত্র:Kolkata Map 1690.jpg|thumb|100 px|কলকাতা ও সুতানুটির ম্যাপ ১৯৬০ সাল
চিত্র:Shovabazar Durga Puja.jpg|thumb|100 px|শোভাবাজার রাজবাড়িতে দুর্গাপূজা
চিত্র:DurgaPuja2016_-_Sovabazar_Rajbari_02.jpg||thumb|100 px|শোভাবাজার রাজবাড়িতে দুর্গাপূজা 2016
File:DurgaPuja2016_-_Sovabazar_Rajbari_01.jpg||thumb|100 px|শোভাবাজার রাজবাড়িতে দুর্গাপূজা 2016



বিষয়শ্রেণী:কলকাতার রাস্তা
বিষয়শ্রেণী:কলকাতার ইতিহাস
ধ্রুপদ

**ধ্রুপদ**, মূলত রাগসঙ্গীতের একটি ধারা। ধ্রুপদ অর্থ হলো ধ্রুব পদ। ভারতীয় উপমহাদেশে মধ্যযুগ থেকেই ভারতীয় রাগ-সংগীতে এই স্বতন্ত্র ধারার বিকাশ লাভ শুরু হয়। ঐ সময় হতে এধরনের গানের অর্থাৎ গীতরীতির প্রচলন বর্তমান কাল পর্যন্ত চলে আসছে। এই ধরনের গানে -"স্থায়ী, অন্তরা, সঞ্চারী, আভোগ" নামে চারটি 'কলি'বা 'তুক' থাকে। কোনো কোনো গানে দুটি তুকও থাকে। এই ধরনের গানে বিশেষ করেই রাগের বিশুদ্ধতা বজায় রাখা হয়। গানের কথাগুলি সাধারণত ভক্তি ও প্রকৃতি বর্ণনামূলক। এজাতীয় গানের মধ্যে কোনো প্রকার চাঞ্চল্য থাকে না। ধ্রুপদকে উচ্চাঙ্গসংগীতে সবচেয়ে অভিজাত বলা হয়।


Image:Pt. Vinod Kumar Dwivedi at Dhrupad Mela, Varanasi.jpg|ধ্রুপদ মেলা, বারাণসী


## তথ্যসূত্র

বিষয়শ্রেণী:সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:রাগসঙ্গীত
বিষয়শ্রেণী:সঙ্গীতের ভারতীয় ধরন
রবার্ট ব্যাডেন পাওয়েল

**রবার্ট স্টিফেনসন স্মিথ লর্ড ব্যাডেন পাওয়েল অফ গিলওয়েল**, প্রথম ব্যারন বেডেন-পাওয়েল, ওএম, জিসিএমজি, জিসিভিও, কেসিবি (; ফেব্রুয়ারি ২২, ১৮৫৭ - ৮ জানুয়ারি, ১৯৪১) স্কাউট আন্দোলনের প্রতিষ্ঠাতা হিসেবে বৈশ্বিকভাবে পরিচিত হয়ে আছেন। এছাড়াও, তিনি ইংরেজ সামরিক কর্মকর্তা ছিলেন। তার পূর্ণ নাম **রবার্ট স্টিভেন্সন স্মিথ লর্ড বেডেন পাওয়েল অব গিলওয়েল**। স্কাউটদের মাঝে তিনি **বি.পি.** এবং **গিলওয়েলের বেডেন পাওয়েল** নামেও সমাধিক পরিচিত। বেডেন পাওয়েল এর বাবা ছিলেন অক্সফোর্ড এর প্রফেসর আর.এইচ.জি পাওয়েল ও মা হেনরিয়েটা গেসা।

## কর্মজীবন
বেডেন পাওয়েল লন্ডনে জন্মগ্রহণ করেন এবং ব্রিটিশ সরকারি বিদ্যালয়ে অধ্যয়ন করেন। এরপর ১৮৭৬ সালে একজন লেফটেন্যান্ট হিসেবে ব্রিটিশ সেনাবাহিনীতে ১৩ নং হসাসদলে যোগদান করেন। ব্রিটিশ সেনাবাহিনীর কর্মকর্তা হিসেবে তিনি ভারত, দক্ষিণ আফ্রিকার অ্যাংলো-এশেনতি এবং বোয়ের যুদ্ধসহ প্রভৃতি ব্রিটিশ উপনিবেশে কৃতিত্বের সাথে দায়িত্ব পালন করেন এবং বেশ কিছু ইতিহাস প্রসিদ্ধ যুদ্ধে অংশগ্রহণ করেন।
এছাড়াও, মাল্টায় নিয়োজিত ছিলেন। সামরিক জীবনের শেষদিকে তিনি ইংল্যান্ডে ফিরে যান এবং অশ্বারোহী বাহিনীর গুরুত্বপূর্ণ পদের দায়িত্ব গ্রহণ করেন।

সামারিক বাহিনীতে কর্মরত থাকাকালীন সবচেয়ে বেশি সফলতা পান ম্যাফেকিং অবরোধে। সেজন্যেই তিনি মেজর জেনারেল পদে উন্নীত হন। পরবর্তীতে ১৯১০ সালে বেডেন পাওয়েল লেফট্যানেন্ট জেনারেল হিসেবে অবসর গ্রহণ করেন।

## স্কাউটিং

সামরিক জীবনের বিভিন্ন অভিজ্ঞতা থেকে, বিশেষ করে ম্যাফেকিংয়ের যুদ্ধ থেকে তিনি ধারণা পান বালকদেরকে দিয়েও উপযুক্ত প্রশিক্ষণের মাধ্যমে গুরুত্বপূর্ণ কাজ সমাধা করা যেতে পারে। ম্যাফেকিংয়ের যুদ্ধে স্বেচ্ছাসেবক বালকদলের অবদান দেখে তিনি অভিভূত হন এবং এরপর থেকেই বালকদেরকে নিয়ে কিছু একটা করার পরিকল্পনা চলতে থাকে। পরবর্তীতে মাত্র ২০ জন বালক নিয়ে ১৯০৭ সালে পরীক্ষামূলক ভাবে স্কাঊট আন্দোলন বা বয় স্কাউট হিসেবে আত্মপ্রকাশ করে। এ প্রসঙ্গে তিনি তার প্রথম পুস্তিকা 'হ্যান্ডবুক ফর বয়েজ' লিখেন। স্কাউটক্রাফটকে ভিত্তি করে উডব্যাজ প্রোগ্রাম শুরু করেন যা জুলু সম্প্রদায়ের জীবনগাঁথাকে ঘিরে পরিচালিত হয়েছিল।

## ব্যক্তিগত জীবন

জানুয়ারি, ১৯১২ সালে রবার্ট বেডেন পাওয়েল স্কাউটের বিশ্ব সফরের অংশ হিসেবে নিউইয়র্কের পথে বের হয়েছেন। পথিমধ্যে ওলেভ সেন্ট ক্লেয়ার সোমেজর সাথে পরিচিত হন। ২৩ বছর বয়সী ওলেভ এবং ৫৫ বছর বয়সী রবার্ট ২২ ফেব্রুয়ারি একই তারিখে জন্মগ্রহণ করেছিলেন। পাওয়েলের অসম্ভব জনপ্রিয়তা ও খ্যাতির কারণে একই বছরের সেপ্টেম্বর মাসে গণমাধ্যমকে এড়িয়ে বাগদান পর্ব সমাপণ করেন। কঠোর গোপনীয়তায় তারা পার্কস্টোনের সেন্ট পিটার্স চার্চে ৩০ সেপ্টেম্বর, ১৯১২ সালে বিবাহবন্ধনে আবদ্ধ হন। ইংল্যান্ডের স্কাউট এবং গাইডেরা প্রত্যেকই এক পেনি করে চাঁদা সংগ্রহ করে বেডেন-পাওয়েল দম্পতির জন্যে বিয়ের উপহারস্বরূপ একটি গাড়ী দেয়। ব্রাউনসী আইল্যান্ডের সেন্ট ম্যারি'জ চার্চের অভ্যন্তরে তাদের বিয়ের স্মারক চিহ্ন রয়েছে।

রবার্ট বেডেন-পাওয়েল এবং ওলেভ বেডেন পাওয়েল হ্যাম্পশায়ারের বেন্টলের কাছাকাছি প্যাক্স হিলে ১৯১৯ থেকে ১৯৩৯ সাল পর্যন্ত বসবাস করেছিলেন।

## তথ্যসূত্র

বিষয়শ্রেণী:১৮৫৭-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:স্কাউট
বিষয়শ্রেণী:২০শ শতাব্দীর ব্রিটিশ লেখক
বিষয়শ্রেণী:ব্রোঞ্জ উলফ পুরস্কার বিজয়ী
বিষয়শ্রেণী:ভিক্টোরীয় যুগের ব্যক্তি
বিষয়শ্রেণী:ব্রিটিশ স্মৃতিকথাকার
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
বিষয়শ্রেণী:সিটি অব ওয়েস্টমিনস্টারের সামরিক ব্যক্তি
বিষয়শ্রেণী:ব্রিটিশ গুপ্তচর
ইহুদি

**ইহুদি** বা **যিহূদী** (, ; ) হল ঐতিহাসিক ইস্রায়েল ও যিহূদা রাজ্যের ইস্রায়েলীয় ও ইব্রীয়দের থেকে উদ্ভূত একটি নৃধর্মীয় গোষ্ঠী এবং একটি জাতি। ইহুদি জাতিসত্তা, জাতীয়তা ও ধর্ম দৃঢ়ভাবে আন্তঃসম্পর্কিত। কারণ হলো, ইহুদিধর্ম হলো ইহুদিদের জাতিগত ধর্ম। যদিও ধর্মকর্ম পালনের ক্ষেত্রে কঠোর নিয়মানুবর্তিতা থেকে নিয়মহীনতার মত ভিন্নতা পরিলক্ষিত হয়।

ইহুদিরা মূলত একটি জাতি বা ধর্মীয় জনগোষ্ঠী, যারা ইস্রায়েল জাতির অন্তর্গত এবং জাতিগতভাবে ইহুদি ধর্মের অনুসারী। আব্রাহামের পুত্র ইসহাক, তার পুত্র যাকোব ওরফে ইসরাইল (ইস্রাঈল বা ইস্রায়েল)–এর বংশধরগণ বনী ইসরাঈল নামে পরিচিত। যাকোবের বারো পুত্রের নামে বনী-ইস্রায়েলের বারোটি গোষ্ঠীর জন্ম হয় যার মধ্যে ইয়াহুদা'র নাম থেকে ইহুদি শব্দটি এসেছে।

## তথ্যসূত্র


বিষয়শ্রেণী:ইহুদি ধর্ম
বিষয়শ্রেণী:সেমেটিক জাতি
বিষয়শ্রেণী:ইহুদি ও ইহুদিধর্ম
বিষয়শ্রেণী:প্রাচীন নিকট প্রাচ্যের ব্যক্তি
বিষয়শ্রেণী:ইউরোপের জাতিগোষ্ঠী
বিষয়শ্রেণী:মধ্যপ্রাচ্যের জাতিগোষ্ঠী
বিষয়শ্রেণী:উত্তর আফ্রিকার জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:জাতিগত-ধর্মীয় গোষ্ঠী
বিষয়শ্রেণী:ইসরায়েলি ব্যক্তি
বিষয়শ্রেণী:ধর্মীয় পরিচয়
শৈলেন্দ্র সরকার বিদ্যালয়

**শৈলেন্দ্র সরকার বিদ্যালয়** ভারতের কলকাতা শহরের পুরনো স্কুলগুলোর মধ্যে অন্যতম। সরকারি এ বিদ্যালয়টি মূলত উচ্চ মাধ্যমিক স্তর পর্যন্ত বাংলা মাধ্যম অনুসরণ করে। উত্তর কলকাতার ৬২ এ, শ্যামপুকুর স্ট্রিটে এই স্কুলটি অবস্থিত। প্রয়াত জাতীয় প্রধান শিক্ষক জ্যোতির্বিকাশ মিত্র মহাশয়ের কল্যাণে স্কুলটি পড়াশোনা ও খেলাধুলায় বিখ্যাত হয়ে উঠেছিল।

## উল্লেখযোগ্য প্রাক্তন ছাত্র
* অশোক সেন  , তাত্ত্বিক পদার্থবিজ্ঞানী যিনি স্ট্রিং তত্ত্ব নিয়ে গবেষণা করেছেন।
* বুদ্ধদেব ভট্টাচার্য , পশ্চিমবঙ্গের প্রাক্তন মুখ্য মন্ত্রী
* শ্যামল কুমার সেন , এলাহাবাদ হাইকোর্টের প্রধাণ বিচারক,কলকাতা হাইকোর্টের বিচারক ও পশ্চিমবঙ্গের গভর্নর ছিলেন।

## রান্নাকরা মধ্যাহ্নভোজের কার্যক্রম
আন্তর্জাতিক মানব অধিকার নিগরানের রান্নাকরা মধ্যাহ্নভোজ কার্যক্রমের অধীনে এই স্কুলটি অংশগ্রহণ করেছে।

## তথ্যসূত্র

বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:কলকাতার বিদ্যালয়
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৯২০-এ ভারতে প্রতিষ্ঠিত
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান
জানালা

[thumb|ঊনবিংশ শতাব্দীতে তৈরী খড়খড়িযুক্ত কাঠের জানালা। সাহেব কোয়াটার্স, [ময়মনসিংহ]]
[right|thumb|পাশাপাশি দুইটি জানালা। ওল্ড শিপ চার্চ, হিঙহাম, [ম্যাসাচুসেটস, যুক্তরাষ্ট্র]]
**জানালা** (আঞ্চলিক: জাল্‌না, জানেলা) হলো দেয়াল বা ছাদের মধ্যে এমন কোন ফোকর যার মধ্য দিয়ে আলো, বাতাস ও শব্দ গমন করতে পারে।
ব্যবহার বিশেষে এটি সম্পূর্ণ বা আংশিক খোলার উপযোগী অস্বচ্ছ, স্বচ্ছ বা আংশিক আলোকভেদী বস্তু দ্বারা তৈরি হয়। বাংলাদেশের জানালাগুলো সাধারণত কাঠ, এ্যালুমিনিয়াম, মাইল্ড স্টিল (এম.এস) এবং কাচ ব্যবহার হচ্ছে।

## জানালার ইতিহাস
বাংলা ভাষায় **জানালা** শব্দের উৎপত্তির পর্তুগিজ শব্দ "জানেলা (Janela)" থেকে। জানালার প্রচলিত কিছু প্রতিশব্দ হলো **গবাক্ষ**, **বাতায়ন**, **খিড়কি**।

## জানালার গঠন
জানালায় চৌকাঠ এবং পাল্লা প্রধান দুইটি অংশ থাকে। চৌকাঠের সাথে পাল্লাকে যুক্ত করতে ধাতব কব্জা ব্যবহার করা হয়। খোলা-বন্ধ করার সুবিধার জন্য পাল্লার সাথে হাতল লাগানো হয়।

## জানালার ধরন
### ফিক্সড বা বদ্ধ জানালা
এই ধরনের জানালা কখনই খোলার ব্যবস্থা থাকেনা। শুধু আলোর জন্য এই ধরনের জানালা ব্যবহার করা হয়। এই জানালায় বাতাস চলাচলের কোন সুবিধা থাকেনা। সাধারণত উঁচু হলরুম বা লবি স্পেসের দেয়ালের উপরের অংশে এই ধরনের জানালা ব্যবহার করা হয়।

### কেজমেন্ট বা পাল্লা জানালা
thumb|right|কেজমেন্ট বা পাল্লা জানালা
এই ধরনের জানালায় একটি ফ্রেমের সাথে এক বা একাধিক পাল্লা উলম্ব ভাবে কব্জার মধ্যমে আটকানো থাকে। পাল্লাগুলোকে কব্জার মাধ্যমে ঘোরানো যায়। পাল্লাগুলো ভেতর বা বাহিরে, ক্ষেত্রবিশেষে উভয় দিকেই খোলার ব্যবস্থা থাকে। এধরনের জানালা বাংলা অঞ্চলের সর্বাধিক ব্যবহৃত হয়।

### অনিঙ বা আনুভূমিক পাল্লা
এটি কেজমেন্ট বা পাল্লা জানালার মতই তবে এ ক্ষেত্রে পাল্লাগুলো আনুভূমিক বরাবর ঘুরানো বা উঠানামা করা যায়। সাধারণত দোকান বা কাউন্টারে এই ধরনের জনালা ব্যবহার দেখা যায়।

### বর্গা বা আড়কাঠের জানালা
thumb|বর্গা বা আড়কাঠের জানালা
দরজার আড়কাঠের উপরে এই ধরনের জানালা ব্যবহার করা হয়। এটি দরজা বন্ধ থাকলেও উপর দিয়ে আলো আসতে সাহায্য করে। অনেক ক্ষেত্রে বাড়ির প্রধান দরজার উপরে এই জানালা ব্যবহার করা হয়।

### লুভার বা খড়খড়ি জানালা
এই ধরনের জানালা অনেকগুলো উলম্ব বা আনুভূমিক পরস্পর সমান্তরাল খড়খড়ি বা ঝিল্লি দিয়ে তৈরি করা হয়। ক্র্যাংক বা কীলকের মাধ্যমে খড়খড়িগুলোকে ঘুরিয়ে বাতাসের প্রবাহ নিয়ন্ত্রণ করা যায়। ক্রান্তিয় গ্রীষ্মপ্রধান অঞ্চলে এই ধরনের জানালার ব্যাপক ব্যবহার দেখা যায়।

### ছাদ বা চন্দ্র জানালা

সূর্য বা চাঁদের আলো ভবনের ভেতরে আনতে ছাদ বা চালে এই ধরনের জানালা ব্যবহার করা হয়।

### কুলুঙ্গি জানালা
[thumb|right|কুলুঙ্গি জানালা, মেহরানগড় দূর্গ, [ভারত]]
তিন বা ততোধিক প্যানেল দিয়ে তৈরি এই ধরনের জানালা মূল ভবন থেকে কিছুটা বেরিয়ে থাকে।

## চিত্রমালা

চিত্র:TeaHouseWindowInuYama.jpg|বাঁশের জানালা, জাপান
চিত্র:Lan Su Chinese Garden, Portland, OR 2012 - window.JPG|এতিহ্যবাহী চীনা জানালা, লাং সু চাইনিজ গার্ডেন
চিত্র:Doubled window.jpg|আরবীয় শৈলীর জানালা, জেরুসালেম
চিত্র:Desay madu jhya.jpg|দেসাই মাধু ঝা, এতিহ্যবাহী খোদাই কাঠের জানালা, কাঠমান্ডু, নেপাল


## তথ্যসূত্র

## বহিঃসংযোগ

বিষয়শ্রেণী:স্থাপত্য
বিষয়শ্রেণী:স্থাপত্য উপাদান
বিষয়শ্রেণী:কাচ
হিলবের্ট বক্রতা

right|thumb|হিলবের্ট বক্রতা গঠনের প্রথম ৮ ধাপ
right|thumb|প্রথম মাত্রার হিলবের্ট বক্রতা
right|thumb|প্রথম ও দ্বিতীয় মাত্রার হিলবের্ট বক্রতা
right|thumb|প্রথম থেকে তৃতীয় মাত্রার হিলবের্ট বক্রতা
right|thumb|ত্রিমাত্রিক হিলবের্ট বক্রতা
**হিলবের্ট বক্রতা** একটি বিশেষ ধরনের নিরবচ্ছিন্ন ফ্রাক্টাল যেটির উদ্ভাবন করেন জার্মান গণিতবিদ ডাভিড হিলবের্ট ১৮৯১ সালে।.

হিলবের্ট বক্রতা ক্ষেত্র পূরক রেখা। একারণে এর হাসডর্ফ মাত্রা ( n \rightarrow \infty  সীমার মধ্যে) হচ্ছে ২। 
হিলবের্ট বক্রতা  H_n  এর ইউক্লিডীয় দূরত্ব হচ্ছে  2^n - {1 \over 2^n} , অর্থাৎ  n  এর মানের সাথে এটি ঘাত আকারে বাড়তে থাকে।
## লিন্ডেনমায়ের ব্যবস্থায় হিলবের্ট বক্রতার উপস্থাপনা
হিলবের্ট বক্রতাকে নিচের ব্যাকরণ অনুসারে প্রকাশ করা যায়।

:**বর্ণমালা** : L, R
:**ধ্রুবক** : F, +, &minus;
:**স্বতঃসিদ্ধ** : L 
:**উৎপাদনী সূত্র**: 
: L &rarr; +RF&minus;LFL&minus;FR+ 
: R &rarr; &minus;LF+RFR+FL&minus;

এখানে, *F* বোঝায় "এক একক সরলরেখা অঙ্কন", *+* বোঝায় "৯০° বায়ে ঘুর্ণন", এবং *-* বোঝায় "৯০° ডানে ঘূর্ণন" (দেখুন টার্টল গ্রাফিক্স).

## কম্পিউটার প্রোগ্রাম
বাটজ  একাধিক মাত্রায় হিলবের্ট বক্রতা অঙ্কনের একটি অ্যালগোরিদম প্রকাশ করেছেন। libHilbert হচ্ছে একটি সি++ লাইব্রেরি যেটি বাটজ এর অ্যালগরিদমের উপর রচনা করা হয়েছে।

## তথ্যসূত্র

## আরও দেখুন

বিষয়শ্রেণী:ফ্র্যাক্টাল
আর্তুরো আলেস্‌সান্দ্রি

**আর্তুরো ফোর্তুনাতো আলেস্‌সান্দ্রি পাল্‌মা** (স্পেনীয় ভাষায়: Arturo Fortunato Alessandri Palma) (২০শে ডিসেম্বর, ১৮৬৮ – ২৪শে আগস্ট, ১৯৫০) চিলির রাষ্ট্রপতি ছিলেন। তিনি ১৯২০-১৯২৪, ১৯২৫ এবং ১৯৩২-১৯৩৮ --- এই তিন মেয়াদের জন্য প্রেসিডেন্ট ছিলেন।

আলেস্‌সান্দ্রি পাল্‌মা চিলির লিনারেস প্রদেশে ইতালীয় অভিবাসী দম্পতি পেদ্রো আলেস্‌সান্দ্রি ভার্গাস এবং সুসানা পাল্‌মা গুজমানের ঘরে জন্ম নেন। তিনি ২০ বছর বয়সে চিলি বিশ্ববিদ্যালয়ে পড়াশোনা শুরু করেন এবং সেখান থেকে ১৮৯৩ সালে আইনে স্নাতক হন। আইনজীবী হওয়ার পর তিনি রোসা এস্তার রোদ্রিগেস বেলাস্কো-কে বিয়ে করেন এবং এই দম্পতির ঘরে ৯ সন্তান হয়।

১৮৯৭ সালে আলেস্‌সান্দ্রি চিলির লিবারেল পার্টির সদস্য হিসেবে রাজনীতিতে যোগ দেন ও চেম্বার অফ ডেপুটিজ-এ নির্বাচিত হন। সে সময় তিনি নাইট্রেট খনিতে কর্মরত শ্রমিকদের পক্ষে রাজনীতি করতেন। তিনি শিল্পমন্ত্রী ও অর্থসংস্থান মন্ত্রীর দায়িত্ব পালন করেন। ছয়বার কংগ্রেসে ও দুইবার সিনেটে নির্বাচিত হয়ে আসেন। চিলির শহুরে মধ্যবিত্ত ও শ্রমিক শ্রেণীর কাছে তিনি জনপ্রিয় হয়ে ওঠেন। তার নাম দেয়া হয় তারাপাকা-র সিংহ (León de Tarapacá)। তিনি ট্রেড ইউনিয়ন বৈধকরণ এবং সমাজকল্যাণ সংস্কারের প্রতিশ্রুতি দিয়ে একটি উদারপন্থী কোয়ালিশনের নেতা হিসেবে ১৯২০ সালের রাষ্ট্রপতি নির্বাচনে জিতে ক্ষমতায় আসেন। তবে চিলির রক্ষণশীল কংগ্রেস তার পদক্ষেপে বাধা দেয়। রাষ্ট্রপতি ও কংগ্রেসের মধ্যে বিবাদের কারণে চিলির রাজনীতি স্থবির হয়ে পড়ে। ১৯২৪ সালের সেপ্টেম্বর মাসে বিভিন্ন কারণ দর্শিয়ে সেনাবাহিনী হস্তক্ষেপ করে এবং আর্তুরো পদত্যাগ করে স্বেচ্ছা-নির্বাসনে ইতালিতে চলে যান। ১৯২৫ সালের ২০শে মার্চ সেনাবাহিনী আইন শৃঙ্খলা রক্ষার স্বার্থে তাকে ফেরত আনে। তিনি সংবিধান সংশোধন করে কংগ্রেসের বিপক্ষে রাষ্ট্রপতিকে অধিকতর ক্ষমতা দেয়ার শর্তে ফেরত আসেন। ফিরে আসার পর তিনি বিভিন্ন ধর্মঘট শক্ত হাতে দমন করেন। তার এই ২য় ও স্বল্পকালীন শাসনামলের শেষের দিকে চিলির নতুন সংবিধান পাস হয়। নতুন সংবিধানে নারীর অধিকার, গির্জা ও রাষ্ট্রের পৃথকীকরণ, ধর্মীয় স্বাধীনতা প্রতিষ্ঠা এবং প্রাথমিক শিক্ষা বাধ্যতামূলক করার ব্যাপারগুলি নিশ্চিত করা হয়। আর্তুরো ১৯২৫ সালের অক্টোবরে আবার পদত্যাগ করেন এবং ইতালিতে চলে যান। গ্রেট ডিপ্রেশনের মহা অর্থনৈতিক বিপর্যয়ের পর তিনি ১৯৩২ সালে আবার চিলির রাষ্ট্রপতি নির্বাচিত হন, কিন্তু এবার তিনি কঠোর সংবিধানবাদী হিসেবে ডানপন্থীদের সমর্থনে ক্ষমতায় আসেন। এ সময় বিশ্ববাজারে চিলির নাইট্রেট ও তামার চাহিদা হ্রাস পায় এবং শ্রমিক শ্রেণীর প্রকৃত আয় হ্রাস পায়। ফলে আলেস্‌সান্দ্রি পাল্‌মা শ্রমিকদের সমর্থন হারান এবং পুনর্নির্বাচনে আর দাঁড়ান নি। ১৯৪৬ সালে তিনি সিনেটে নির্বাচিত হন।

## সম্মান ও পুরস্কার
[থাম্ব|ডান|Arms of Arturo Alessandri as knight of the [Order of the Dannebrog ]]

### বিদেশী সম্মান
:
* 60x60px গ্র্যান্ড ক্রস উইথ ডায়মন্ডস অফ দ্য অর্ডার অফ দ্য ড্যানেব্রোগ (৪ অক্টোবর ১৯৩৭)
:
* 60x60px গ্র্যান্ড ক্রস অফ দ্য অর্ডার অফ দ্য টাওয়ার অ্যান্ড সোর্ড (৬ জুলাই ১৯২৫)
:
* 60x60px গ্র্যান্ড ক্রস অফ দ্য অর্ডার অফ নেভাল মেরিট (১৯১২)

## তথ্যসূত্র

বিষয়শ্রেণী:১৮৬৮-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:চিলির রাষ্ট্রপতি
বিষয়শ্রেণী:চিলীয় রাজনীতিবিদ
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
রেখা

**রেখা** () হলো একাধিক বিন্দুর পারস্পরিক সংযোগের ফলে সৃষ্ট পথবিশেষ। অন্যভাবে বললে একটি বিন্দুর চলার পথকে *রেখা* বলা হয়। এই চলার পথটি যখন সোজা বা সরল হয়, তখন তাকে সরলরেখা বলা হয় আর যখন পথটা বাঁকা হয়, তখন যে পথটি সৃষ্টি হয় তাকে বলা হয় বক্ররেখা।

রেখার সাহায্যে বিভিন্ন ধরনের জ্যামিতিক আকার তৈরি করা যায়। যেমন: সরলরেখার সাহায্যে ত্রিভুজ, চতুর্ভুজ, আয়তক্ষেত্র, রম্বস, সামান্তরিক, পঞ্চভুজ, ষড়ভুজ ইত্যাদি তৈরি করা যায়। আবার বক্ররেখার সাহায্যে তৈরি করা যায় বৃত্ত, উপবৃত্ত, অধিবৃত্ত, ইত্যাদি।

চিত্রকলাতেও রেখার ব্যবহার উল্লেখযোগ্য। বিভিন্ন ধরনের রেখার ব্যবহারে শিল্পীরা তৈরি করেন তাদের নিজস্ব রেখাচিত্র।

## সূত্রাবলী
### নতি-ছেদিতাংশ রূপ (Slope-intercept form)
* y = mx + c
**m = সরলরেখার নতি
**c = ছেদিতাংশ

### ছেদিতাংশ রূপ (Intercept form)
* \frac{x}{a}+\frac{y}{b}=1
**a = সরলরেখা যে বিন্দুতে x-অক্ষকে ছেদ করে, তার ভুজ
**b = সরলরেখা যে বিন্দুতে y-অক্ষকে ছেদ করে, তার কোটি

## তথ্যসূত্র

## বহিঃসংযোগ
* 
* Equations of the Straight Line at Cut-the-Knot
* [Citizendium](http://en.citizendium.org/wiki/Line_(geometry)) 

বিষয়শ্রেণী:জ্যামিতিক আকৃতি
কচ স্নোফ্লেক

থাম্ব|280px|কচ স্নোফ্লেকের প্রথম চার ধাপ

থাম্ব|প্রথম সাত ধাপের অ্যানিমেশন

থাম্ব|কচ কার্ভ

**কচ স্নোফ্লেক** (বা **কচ তারকা**) একটি গাণিতিক রেখা এবং প্রথম দিকের একটি ফ্রাক্টাল। ১৯০৪ সালে একটি ফরাসি ভাষার জার্নালে (*মূল ফরাসি শিরোনাম: "Sur une courbe continue sans tangente, obtenue par une construction géométrique élémentaire"*) সুয়েডীয় গণিতবিদ **হেল্গে ভন কচ** এই রেখা আবিষ্কার করেন। স্বল্প পরিচিত **কচ কার্ভ** বা কচ রেখাও স্নোফ্লেকের মতই, তবে এটি শুরু হয় সমবাহু ত্রিভুজের পরিবর্তে একটি সরলরেখা দিয়ে।

কচ তারকার গঠন একটি সরলরেখা নিয়ে শুরু হয় এবং পর্যয়ক্রমে নিচের নিয়ম অনুযায়ী সরল রেখাকে প্রতিস্থাপিত করা হয়।
# প্রতিটি সরল রেখাকে তিনটি সমান ভাগে ভাগ করা হবে।
# মাঝের অংশটিতে একটি সমবাহু ত্রিভুজ আকা হবে এবং ত্রিভুজটির মাথা বাইরের দিকে থাকবে।
# ২য় ধাপে তৈরীকৃত ত্রিভুজের ভুমিস্থ সরলরেখা মুছে ফেলতে হবে।

এভাবে প্রতিস্থাপনের পর আকার দাড়াবে একটি ছয়কোনা তারকার মত।

কচ রেখার দৈর্ঘ্য অসীম কেননা প্রতি ধাপেই একটি রেখা থেকে চারটি নতুন রেখা তৈরি হয়। প্রতি ধাপে একটি রেখার দৈর্ঘ্য আগের ধাপের রেখার তিনভাগের একভাগ হয়। সুতরাং *n* ধাপের রেখার দৈর্ঘ্য হবে (4/3)n: এবং ফ্রাক্টাল মাত্রা হবে log 4/log 3 ≈ 1.26, যা রেখার মাত্রার (১) তুলনায় বড় কিন্তু পিয়ানোর ক্ষেত্র পুরক রেখার মাত্রার (২) থেকে কম।

কচ রেখা যদিও নিরবচ্ছিন্ন তবে কোথাও অন্তরকলনযোগ্য নয়।

কচ স্নোফ্লেকের দৈর্ঘ্য অসীম হলেও এর ক্ষেত্র সসীম। কচ স্নোফ্লেকের ক্ষেত্রফল হচ্ছে \frac{2\sqrt{3}s^2}{5}, যেখানে *s* হচ্ছে মূল ত্রিভুজের একবাহুর দৈর্ঘ্য।
এ থেকে দেখা যাচ্ছে কচ স্নোফ্লেক মূল ত্রিভুজ থেকে মাত্র ৮/৫ গুণ বড় ক্ষেত্রফল দখল করে থাকে।

## লিন্ডারমায়ের ব্যবস্থায় উপস্থাপন
কচ কার্ভকে নিচের গ্রামার দিয়ে প্রকাশ করা যায়।

:**অ্যালফাবেট** : F
:**ধ্রুবক** : +, −
:**অ্যাক্সিওম** : F++F++F
:**উৎপাদন সূত্র**:
: F → F−F++F−F

এখানে এখানে, *F* বোঝায় "এক একক সরলরেখা অঙ্কন", *+* বোঝায় "৬০° ডানে ঘুর্ণন", এবং *-* বোঝায় "৬০° বামে ঘুর্ণন" (দেখুন টার্টল গ্রাফিক্স)।

## আরও দেখুন

* List of fractals by Hausdorff dimension

## তথ্যসূত্র

বিষয়শ্রেণী:ফ্র্যাক্টাল
হোর্হে আলেস্‌সান্দ্রি

**হোর্হে আলেস্‌সান্দ্রি রোদ্রিগেস** (স্পেনীয় ভাষায়: Jorge Alessandri Rodríguez) (১৯শে মে, ১৮৯৬ – ৩১শে আগস্ট, ১৯৮৬) চিলির রাষ্ট্রপতি ছিলেন। রোদ্রিগেস ছিলেন চিলির আরেক রাষ্ট্রপতি আর্তুরো আলেস্‌সান্দ্রির সন্তান। হোর্হে সান্তিয়াগোর চিলি বিশ্ববিদ্যালয়ে পুরকৌশল বিষয়ে পড়াশোনা করেন এবং ১৯১৯ সালে স্নাতক হবার পর সেখানে একজন প্রভাষক হিসেবে যোগ দেন। মাঝে পরিবারের সাথে ইতালিতে চলে যান। পরে ফেরত এসে ১৯২৬ সালে তিনি সান্তিয়াগোর একটি আসন থেকে আইনসভার সদস্য নির্বাচিত হন। এরপর রাজনীতি থেকে নিজেকে সরিয়ে নেন ও ব্যবসায় মনোসোগ দেন। ১৯৪৮-১৯৫০ সালে তিনি চিলির তৎকালীন ডানপন্থী রাষ্ট্রপতি গাব্রিয়েল গনসালেসের মন্ত্রীসভায় অর্থমন্ত্রী ছিলেন। তিনি ১৯৫৮ সালে চিলির রাষ্ট্রপতি নির্বাচনে সালবাদোর আইয়েন্দে ও এদুয়ার্দো ফ্রেই মোন্তাল্‌বার বিরুদ্ধে স্বল্প ভোটের ব্যবধানে, মাত্র ৩২.২% ভোট পেয়ে, জয়লাভ করেন। ব্যক্তিগতভাবে জনপ্রিয় হলেও তিনি চিলির শ্রেণী বৈষম্য দূর করতে সক্ষম হন নি। তার অর্থনৈতিক নীতি চিলির মুদ্রাস্ফীতি ১৯৫৮ সালের ২৫% থেকে ১৯৬১ সালে ৮%-এ কমিয়ে আনে। কিন্তু বাণিজ্য ঘাটতি কমছিল না বলে বিদেশী বিনিয়োগকারীরা পুঁজি বিনিয়োগে নিরুৎসাহিত বোধ করে। একই সময় গ্রাম থেকে শহরগামী মানুষের চাপ শহরগুলিতে দারিদ্র্য বৃদ্ধি করে, যে সমস্যা তিনি ঠিকমত সমাধায় ব্যর্থ হন। ১৯৬৪ সালে তিনি পুনর্নির্বাচনে দাঁড়ান নি। তবে ১৯৭০ সালে ডান-মধ্যপন্থী একটি কোয়ালিশনের হয়ে আবার নির্বাচনে দাঁড়ান, এবং এবার আইয়েন্দের কাছে অল্প ব্যবধানে পরাজিত হন। এরপর তিনি রাজনীতি থেকে অবসর নেন, এবং ১৯৮৬ সালে মৃত্যুর আগ পর্যন্ত সান্তিয়াগোতে নিজের কাগজের কারখানা চালাতেন।

বিষয়শ্রেণী:১৮৯৬-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:চিলির রাষ্ট্রপতি
বিষয়শ্রেণী:চিলীয় রাজনীতিবিদ
বিষয়শ্রেণী:রাষ্ট্রপ্রধানের সন্তান
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
চিলি বিশ্ববিদ্যালয়

thumb|300px|right|সান্তিয়াগোতে চিলি বিশ্ববিদ্যালয়ের মূল ভবন, ''কাসা সেন্ত্রাল'' (Casa Central)
**চিলি বিশ্ববিদ্যালয়** () লাতিন আমেরিকার প্রাচীনতম বিশ্ববিদ্যালয়গুলির একটি। অনেক সময় এটিকে এর প্রতিষ্ঠাতা আন্দ্রেস বেলিওর সম্মানে *কাসা দে বেলিও* (Casa de Bello অর্থাৎ "বেলিওর বাড়ি") নামে ডাকা হয়। ১৮৪৩ সালের ১৭ই সেপ্টেম্বর চিলির রাজধানী সান্তিয়াগোতে বিশ্ববিদ্যালয়টির আনুষ্ঠানিক উদ্বোধন করা হয়।

চিলির প্রায় সব বিংশ শতাব্দীর রাষ্ট্রপতি (এদুয়ার্দো ফ্রেই মোন্তাল্‌বা এবং সামরিক জেনারেলগণ বাদে) এই বিশ্ববিদ্যালয়ের স্নাতক।

বিষয়শ্রেণী:চিলির বিশ্ববিদ্যালয়
বিষয়শ্রেণী:১৮৪২-এ প্রতিষ্ঠিত শিক্ষাপ্রতিষ্ঠান
সান্তিয়াগো (দ্ব্যর্থতা নিরসনকারী)

**সান্তিয়াগো** স্পেনীয় ও পর্তুগিজ বিশ্বে প্রচলিত সাধু জেমস-এর একটি নাম। এটি এই দুই সংস্কৃতিতে বহু ব্যক্তি ও স্থানের নামে ব্যবহৃত হয়েছে।

সান্তিয়াগো বলতে নিচের যেকোনটি বোঝাতে পারে:

* সান্তিয়াগো, চিলি: দক্ষিণ আমেরিকার দেশ চিলির প্রধান শহর ও রাজধানী।
* সান্তিয়াগো প্রদেশ: চিলির একটি প্রদেশ।
* সান্তিয়াগো দে কালি, কলম্বিয়া
* সান্তিয়াগো দে কোম্পোস্তেলা, গালিসিয়া, স্পেন
* সান্তিয়াগো সে কুবা
* সান্তিয়াগো দে লস কাবাইয়েরোস, ডোমিনিকান প্রজাতন্ত্র
* সান্তিয়াগো দেল এস্তেরো, আর্জেন্টিনা
* সান্তিয়াগো দে কেরেতারো, মেক্সিকো
* সান্তিয়াগো (নাম): একটি সাধারণ স্পেনীয় প্রথম নাম
রাউল আলফোন্সিন

**রাউল রিকার্দো আলফোন্সিন ফুল্কেস** (স্পেনীয় ভাষায়: Raúl Ricardo Alfonsín Foulkes) (জন্ম ১৩ই মার্চ, ১৯২৭) ১৯৮৩ থেকে ১৯৮৯ সাল পর্যন্ত আর্জেন্টিনার রাষ্ট্রপতি ছিলেন।

আলফোন্সিন বুয়েনোস আইরেস প্রদেশের চাস্কোমুস শহরে জন্ম নেন। তিনি জেনারেল সান মার্তিন সামরিক অ্যাকাডেমিতে (Liceo Militar General San Martin) সামরিক প্রশিক্ষণ নেন। ১৯৫০ সালে লা প্লাতা জাতীয় বিশ্ববিদ্যালয় থেকে আইনে স্নাতক হন। নিজ শহরে ফিরে গিয়ে *এল ইম্পার্সিয়াল* পত্রিকা চালু করেন। ১৯৪৫ সাল থেকে তিনি মধ্যপন্থী উনিয়ন সিবিকা রাদিকাল (Unión Cívica Radical, সংক্ষেপে UCR) দলের সদস্য ছিলেন। প্রাদেশিক রাজনীতিতে প্রায় এক দশক অংশ নেবার পর ১৯৬৩ সালে জাতীয় আইনসভার সদস্য হন। আর্জেন্টিনায় বেসামরিক শাসনের সময় চেম্বার অফ ডেপুটিজ-এর সদস্য ছিলেন। ১৯৭৩ সালের রাষ্ট্রপতি নির্বাচনে প্রার্থী হিসেবে মনোনয়নের জন্য দাঁড়ালেও পেরনবাদী প্রার্থীকে মনোনয়ন দেয়া হয়। পরে ১৯৭৬ সালে সামরিক ক্যু-এর মাধ্যমে আর্জেন্টিনা সামরিক শাসনের অধীনে আসে। ১৯৮১ সালে তিনি উনিয়ন সিবিকা রাদিকাল দলের নেতা হন। সামরিক জান্তার শাসনামলে সংঘটিত মানবাধিকার লঙ্ঘনের বিরুদ্ধে আলফোন্সিন *লা কেস্তিওন আর্হেন্তিনা* (La cuestión Argentina) অর্থাৎ "আর্জেন্টিনার প্রশ্ন" নামে ১৯৮১ সালে একটি বিবৃতি প্রকাশ করেন এবং Permanent Assembly for Human Rights গঠন করেন। তিনি সামরিক শাসন ও ফক্‌ল্যান্ড্‌স যুদ্ধের ঘোর বিরোধী ছিলেন। ফক্‌ল্যান্ড্‌স যুদ্ধে আর্জেন্টিনার শোচনীয় পরাজয়ের পর আর্জেন্টিনার সামরিক শাসক ক্ষমতা ছেড়ে দিয়ে ১৯৮৩ সালে নির্বাচন দিলে তিনি পেরনবাদী প্রার্থীকে হারিয়ে রাষ্ট্রপতি নির্বাচিত হন। এসময় তার বিরুদ্ধে অনেকগুলি সামরিক ক্যু-এর চেষ্টা তিনি প্রতিহত করেন এবং আর্জেন্টিনার ভঙ্গুর গণতন্ত্রকে স্থিরতা দেন। সামরিক শাসনের সময় মানবাধিকার লঙ্ঘনকারী অনেক প্রথম সারির সেনা কর্মকর্তার দৃষ্টান্তমূলক বিচার ও শাস্তির ব্যবস্থা করেন তিনি। তবে সেনাবাহিনীর চাপে পরবর্তীতে তিনি অনেককে ক্ষমা করে দেন। আইএমএফ থেকে অনেক ঋণ নিয়েও তিনি তার দেশকে সম্পূর্ণ অর্থনৈতিক পুনরুদ্ধারের পথে নিয়ে যেতে ব্যর্থ হন। সংবিধান অনুসারে পরপর দুই মেয়াদের জন্য রাষ্ট্রপতি নির্বাচনে দাঁড়াতে পারেন নি। ১৯৮৯ সালের নির্বাচনে পেরনবাদী কার্লোস মেনেম জয়লাভ করলে ক্ষমতা হস্তান্তরের ছয় মাস আগেই পদত্যাগ করেন এবং মেনেমকে একটি ধ্বংসপ্রায় অর্থনীতি রেখে যান।

বিষয়শ্রেণী:১৯২৭-এ জন্ম
বিষয়শ্রেণী:আর্জেন্টিনার রাষ্ট্রপতি
বিষয়শ্রেণী:২০শ শতাব্দীর আইনজীবী
বিষয়শ্রেণী:২০০৯-এ মৃত্যু
জেমস গ্রেগরি (গণিতবিদ)

**জেমস গ্রেগরি** (নভেম্বর, ১৬৩৮ - অক্টোবর, ১৬৭৫) একজন স্কটীয় জ্যোতির্বিজ্ঞানী এবং গণিতবিদ। তিনি প্রতিফলক দূরবীক্ষণ যন্ত্র উদ্ভাবন করেন। ১৬৬৮ সালে তিনি ক্যালকুলাসের মৌলিক উপপাদ্য প্রমাণ এবং প্রকাশ করেন।

## জীবনী
### প্রাথমিক জীবন
জেমস ১৬৩৮ সালের নভেম্বর মাসে এবার্ডিনশায়ারের ড্রুমোকে জন্মগ্রহণ করেন। তার পিতা জন গ্রেগরি ছিলেন স্কটল্যান্ড মিনিস্টারের চার্চের এপিস্কোপালিয়ান, এবং মাতা জ্যানেট অ্যান্ডারসন (১৬০০-১৬৬৮)। তিনি শৈশবে তার মায়ের কাছে পাঠ গ্রহণ করেন। তার জ্যামিতি বিষয়ে আগ্রহ দেখে তার মাতা তাকে তার চাচা আলেকজান্ডার অ্যান্ডারসনের (১৫৮২-১৬১৯) কাছে পাঠান। জেমসের পিতা ১৬৫১ সালে মারা যাওয়ার পর তার বড় ভাই ডেভিড তার পড়াশুনার দায়িত্ব নেন। তিনি এবার্ডিন গ্রামার স্কুলে ভর্তি হন এবং পরে মারিশাল কলেজ থেকে ১৬৫৭ সালে পাস করেন।

### ব্যক্তিগত জীবন
জেমস গ্রেগরি চিত্রকর জর্জ জেমসন এর কন্যা এবং এলরিকের জন বার্নেটের বিধবা ম্যারির সাথে বিবাহ বন্ধনে আবদ্ধ হন। তাদের পুত্র জেমস কিংস কলেজ, এবার্ডিনের পদার্থ বিজ্ঞানের অধ্যাপক ছিলেন। জেমস গ্রেগরি নীতিশাস্ত্রবিদ জন গ্রেগরির দাদা, গণিতবিদ ডেভিড গ্রেগরির চাচা, এবং চিকিৎসক ও উদ্ভাবক ডেভিড গ্রেগরি তার ভাই।

### মৃত্যু
এডিনবরার গণিত বিভাগের প্রধান হওয়ার এক বছর পর জেমস গ্রেগরি একদিন তার ছাত্রদের বৃহস্পতি গ্রহের চাঁদসমূহ দেখানোর সময় স্ট্রোক করেন। কয়েকদিন পরে ১৬৭৫ সালের অক্টোবর মাসে ৩৬ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৬৩৮-এ জন্ম
বিষয়শ্রেণী:১৬৭৫-এ মৃত্যু
বিষয়শ্রেণী:স্কটীয় জ্যোতির্বিজ্ঞানী
বিষয়শ্রেণী:স্কটীয় গণিতবিদ
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:রয়েল সোসাইটির সভ্য
বিষয়শ্রেণী:পাদুয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ বৈজ্ঞানিক যন্ত্র নির্মাতা
বিষয়শ্রেণী:সেন্ট_অ্যান্ড্রুজ_বিশ্ববিদ্যালয়ের_শিক্ষায়তনিক
আন্দীয় দেশসমূহের সংগঠন

ডান|থাম্ব|400px|আন্দীয় দেশসমূহের সংগঠন: <span style="color:#000080;">'''সদস্য'''</span>&nbsp;• <span style="color:#6767A8;">'''সহযোগী সদস্য'''</span>&nbsp;• <span style="color:#0000FE;">'''পরিদর্শক'''</span>**আন্দীয় দেশসমূহের সংগঠন** (স্পেনীয় ভাষায়: Comunidad Andina de Naciones *কোমুনিদাদ আন্দিনা দে নাসিওনেস*) দক্ষিণ আমেরিকার বলিভিয়া, কলম্বিয়া, ইকুয়েডর ও পেরুকে নিয়ে গঠিত একটি বাণিজ্য ব্লক। ১৯৯৬ সাল পর্যন্ত এটি আন্দীয় প্যাক্ট নামে পরিচিত ছিল। ১৯৬৯ সালে কার্তাহেনার চুক্তি (Acuerdo de Cartagena আকুয়ের্দো দে কার্তাহেনা) স্বাক্ষরের মাধ্যমে দেশগুলি এই সমঝোতায় আসে। সংগঠনটির সদর দপ্তর পেরুর রাজধানী লিমায় অবস্থিত।

আন্দীয় দেশসমূহের সংগঠনে প্রায় ৪৭ লক্ষ বর্গকিলোমিটার এলাকায় ১২ কোটি লোকের বাস। ১৯৬৯ সালে কার্তাহেনা-তে বলিভিয়া, কলম্বিয়া, ইকুয়েডর, পেরু, ভেনেজুয়েলা, ও চিলি একটি অর্থনৈতিক চুক্তি স্বাক্ষর করে। চুক্তিটির লক্ষ্য ছিল লাতিন আমেরিকার অন্যান্য উন্নত দেশের সাথে চুক্তির সদস্য দেশগুলির প্রতিযোগিতা করার দক্ষতা বাড়ানো। সামরিক স্বৈরশাসক আউগুস্তো পিনোশের অধীনে চিলি ১৯৭৬ সালে চুক্তি ছেড়ে চলে যায়। ১৯৮৪ সালে মার্কিন ডলারের প্রতি নির্ভরশীলতা কমাতে দেশগুলিতে আন্দীয় পেসো নামক নতুন একটি মুদ্রার প্রচলন করা হয়। ১৯৯২ সালে দেশগুলির মধ্যবর্তী শুল্কের হার কমিয়ে দেয়া হয়, কিন্তু চুক্তির বাইরের দেশগুলি থেকে আমদানির উপর উচ্চ শুল্ক ধার্য করা হয়। ১৯৯২ সালে পেরু চুক্তি থেকে নিজেকে সাময়িকভাবে প্রত্যাহার করে নেয় এবং ১৯৯৫ সালে ইকুয়েডরের সাথে একটি সীমান্ত যুদ্ধে জড়িয়ে পড়ে, ফলে চুক্তির দলগুলির মধ্যে সংহতি দুর্বল হয়ে পড়ে। ১৯৯৯ সালে ব্লকটি দক্ষিণ আমেরিকার আরেকটি বড় বাণিজ্য ব্লক মের্কোসুরের সাথে মিলিত হয়ে একটি অভিন্ন দক্ষিণ আমেরিকান মুক্ত বাণিজ্য এলাকা গড়তে আলোচনা শুরু করে।

২০০৫ সাল থেকে আন্দীয় সংগঠনের সদস্য দেশগুলির নাগরিকেরা ভিসা ছাড়াই জাতীয় পরিচয় কার্ড ব্যবহার করে অন্য সদস্য দেশে আসা-যাওয়া করতে পারেন। এজন্য ২০০১ সালে তাদের জন্য একটি বিশেষ আন্দীয় পাসপোর্ট পরিকল্পনা করা হয় ও ২০০৬ সালে তা বিতরণ শুরু হয়।

২০০৬ সালে উগো চাবেসের নেতৃত্বাধীন ভেনেজুয়েলা চুক্তি থেকে নিজেকে প্রত্যাহার করে নেয় ও মের্কোসুরে যোগ দেয়। চাবেস পেরু ও কলম্বিয়ার সাথে মার্কিন যুক্তরাষ্ট্রের সংগঠনের পক্ষে ক্ষতিকর চুক্তিকে তার এই সিদ্ধান্তের পেছনের কারণ হিসেবে উল্লেখ করেন।

বিষয়শ্রেণী:দক্ষিণ আমেরিকার বাণিজ্য ব্লক
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:দক্ষিণ আমেরিকার অর্থনীতি
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:বলিভিয়ার অর্থনীতি
বিষয়শ্রেণী:১৯৬৯-এ অর্থনীতি
জেমস গ্রেগরি (দ্ব্যর্থতা নিরসন)

নিচের যে কোন একটিকে বোঝাতে পারে:

* জেমস গ্রেগরি (জ্যোতির্বিজ্ঞানী), স্কটীয় জ্যোতির্বিজ্ঞানী ও গণিতবিদ।
* জেমস গ্রেগরি (চিকিৎসক), স্কটীয় চিকিৎসক।
* জেমস গ্রেগরি (খনিজবিদ), স্কটীয় খনিজবিদ।
* জেমস গ্রেগরি (অভিনেতা), মার্কিন অভিনেতা।
রোমুলো বেতানকুর্ত

**রোমুলো এর্নেস্তো বেতানকুর্ত বেল্লো** (স্পেনীয় ভাষায়: Rómulo Ernesto Betancourt Bello) (২২শে ফেব্রুয়ারি, ১৯০৮, গুয়াতিরে, মিরান্দা, ভেনেজুয়েলা – ২৮শে সেপ্টেম্বর, ১৯৮১, নিউ ইয়র্ক) ১৯৪৫ থেকে ১৯৪৮ সাল পর্যন্ত ও পরবর্তীকালে ১৯৫৯ থেকে ১৯৬৪ সাল পর্যন্ত ভেনেজুয়েলার রাষ্ট্রপতি ছিলেন।  তিনি একজন বামপন্থী, কিন্তু সাম্যবাদ-বিরোধী, রাজনীতিবিদ ছিলেন। রাষ্ট্রপতি হিসেবে তিনি কৃষি সংস্কার, শিল্পোন্নয়ন এবং শাসনব্যবস্থায় জনগণের অংশগ্রহণের ব্যাপারে নীতি অনুসরণ করেন। তিনি ছিলেন বিংশ শতাব্দীতে ভেনেজুয়েলার অন্যতম প্রধান রাজনৈতিক নেতা এবং দেশটির প্রধান রাজনৈতিক দল আক্‌সিওন দেমোক্রাতিকার (Acción Democrática) নেতা।

বেতানকুর্ত কারাকাস শহরের কাছে গুয়াতিরে-তে জন্মগ্রহণ করেন। তিনি কারাকাস বিশ্ববিদ্যালয়ে পড়ার সময় সামরিক স্বৈরশাসক হুয়ান বিসেন্তে গোমেসের বিরুদ্ধে কর্মকাণ্ডের জন্য ১৯২৮ সালে কারারুদ্ধ হন। সপ্তাহ খানেক পর তাকে ছেড়ে দেয়া হলেও তিনি গোমেসের বিরুদ্ধে প্রতিবাদ করতে থাকেন। ফলে তাকে দেশ থেকে নির্বাসিত করা হয়। ১৯৩৬ সাল পর্যন্ত তিনি নির্বাসিত ছিলেন। এসময় তিনি তার অভিজ্ঞতার উপর একটি বই লেখেন এবং স্বল্প সময়ের জন্য কোস্টা রিকার কমিউনিস্ট পার্টিতে যোগ দেন। ১৯৩৭ সালে তিনি দেশে ফিরে আসেন। কিন্তু ১৯৩৯ সালে তাকে আবারও একই কারণে নির্বাসিত করা হয়। ১৯৪১ সালে তিনি দ্বিতীয়বার ফিরে এসে বামপন্থী রাজনৈতিক দল "আকসিওন দেমোক্রাতিকা" গঠন করেন। দলটি শিঘ্রই প্রচুর জনসমর্থন কুড়াতে সক্ষম হয়। জেনারেল ইসাইস মেদিনা আংগারিতার বিরুদ্ধে একটি সামরিক ক্যু সংঘটিত হবার পর তাকে অন্তর্বর্তীকালীন রাষ্ট্রপতি বানানো হয়। এসময় তিনি একটি নতুন সংবধান লেখেন এবং একটি মধ্যপন্থী সামাজিক সংস্কার প্রকল্প শুরু করেন, যার অংশ হিসেবে ছিল ভূমি-সংস্কার ও কৃষকদের মাঝে ভূমি পুনর্বিতরণ এবং তেল কোম্পানিগুলির উপর অধিকতর সরকারি নিয়ন্ত্রণ। ১৯৪৮ সালে তিনি পরবর্তী রাষ্ট্রপতি নির্বাচনের জন্য পদত্যাগ করেন, কিন্তু এর পরপরই মার্কোস পেরেস হিমেনেস সামরিক ক্যু ঘটান এবং তাকে আবারও নির্বাসিত করা হয়। আকসিওন দেমোক্রাতিকাকে নিষিদ্ধ ঘোষণা করা হয়। বেতানকুর্ত পরবর্তী দশ বছর মার্কিন যুক্তরাষ্ট্র, কিউবা, পুয়ের্তো রিকো ও কোস্টা রিকাতে কাটান এবং নিষিদ্ধ আকসিওন দেমোক্রাতিকার সদস্যদের পরিচালনা করতে থাকেন। ১৯৫৮ সালে হিমেনেসকে ক্ষমতাচ্যুত করা হলে দশ বছর পর তিনি দেশে ফিরে আসেন এবং রাষ্ট্রপতি নির্বাচিত হন। তিনি দেশটির গণতন্ত্রের ভিত্তি দৃঢ় করেন। ১৯৬০ সালে ডোমিনিকান প্রজাতন্ত্রের স্বৈরশাসক রাফায়েল তুর্হিয়ো ব্যক্তিগত বিদ্বেষবশত তাকে হত্যার জন্য ঘাতক পাঠান, কিন্তু কারাকাসে এ গুপ্ত বোমা আক্রমণে তিনি আহত হলেও অল্পের জন্য প্রাণে বেঁচে যান। তিনি ১৯৬১ সালে দেশটির নতুন সংবিধান রচনার প্রক্রিয়া দেখাশোনা করেন এবং দেশ শাসনে সামরিক বাহিনীর প্রভাব খর্ব করেন। তিনি এসময় কিউবাপন্থী কট্টর সাম্যবাদী ও শঙ্কাগ্রস্ত রক্ষণশীলদের মধ্যপন্থা অবলম্বন করেন এবং পেট্রোলিয়াম নির্ভরতা কমানোর জন্য দেশে শিল্পের প্রসার ঘটান। ১৯৬৪ সালে অবসর গ্রহণের পর তিনি সুইজারল্যান্ডে আট বছর স্বেচ্ছা নির্বাসনে যান। ১৯৭২ সালে তিনি আবার ভেনেজুয়েলায় ফিরে আসেন এবং ১৯৭৩ সালের রাষ্ট্রপতি নির্বাচনে অংশ নিয়ে পরাজিত হন। তবে ঐ বছর বেতানকুর্তকে ভেনেজুয়েলার সিনেটের আজীবন সদস্যপদ দেয়া হয়। আধুনিক গণতান্ত্রিক ভেনেজুয়েলার জনক হিসেবে পরিচিত বেতানকুর্ত ১৯৮১ সালে নিউ ইয়র্ক শহরে ডক্টর্‌স হসপিটালে ৭৩ বছর বয়সে মারা যান।

## তথ্যসূত্র

## বহিঃসংযোগ

বিষয়শ্রেণী:ভেনেজুয়েলার রাষ্ট্রপতি
বিষয়শ্রেণী:১৯০৮-এ জন্ম
বিষয়শ্রেণী:২০শ শতাব্দীর সাংবাদিক
বিষয়শ্রেণী:১৯৮১-এ মৃত্যু
বিষয়শ্রেণী:অভ্যুত্থানে ক্ষমতা গ্রহণকারী নেতা
আক্‌সিওন দেমোক্রাতিকা

থাম্ব|ভেনেজুয়েলার আন্দোলনকারী একটি দল
**আক্‌সিওন দেমোক্রাতিকা** (স্পেনীয় ভাষায়: Acción Democrática, সংক্ষেপে AD) ভেনেজুয়েলার একটি সমাজবাদী গণতান্ত্রিক রাজনৈতিক দল। ১৯৩৬-৩৭ সালে ন্যাশনাল ডেমোক্র্যাটিক পার্টি হিসেবে এটি প্রতিষ্ঠা করা হয়। ১৯৪১ সালে রোমুলো বেতানকুর্ত নির্বাসন থেকে ফিরে আসলে দলটির নাম বদলে আক্‌সিওন দেমোক্রাতিকা রাখা হয়। বেতানকুর্ত দলের নেতা হন। ১৯৪৫ সালে ইসাইস মেদিনা আংগারিতার বিরুদ্ধে যে ক্যু হয়, আক্‌সিওন দেমোক্রাতিকা তা সমর্থন করে। ১৯৪৮ সালে বেতানকুর্ত পদত্যাগ করলে পরবর্তী নির্বাচনে আক্‌সিওন ৭০% ভোট পেয়ে ক্ষমতায় আসে। এসময় তারা কতগুলি অর্থনৈতিক সংস্কার প্রকল্পে হাত দেয়, যেগুলি রক্ষণশীলেরা পছন্দ করেন নি। একটি সামরিক ক্যু আক্‌সিওন দেমোক্রাতিকা সরকারকে ক্ষমতাচ্যুত করে এবং সামরিক স্বৈরশাসক ক্ষমতায় এসে দলটিকে নিষিদ্ধ ঘোষণা করে।

১৯৫৮ সালে সামরিক স্বৈরশাসক মার্কোস পেরেস হিমেনেস উৎখাত হবার পর দলটি আবার আত্মপ্রকাশ করে এবং পরবর্তী ৩০ বছর ধরে ভেনেজুয়েলার প্রধান দলে পরিণত হয়। এসময় দলটি থেকে ৪ জন ভেনেজুয়েলার রাষ্ট্রপতি নির্বাচিত হন। তবে ১৯৮০-র দশকের শেষের দিকে এসে দলটি জনপ্রিয়তা হারাতে শুরু করে। অভ্যন্তরীণ কোন্দলও শুরু হয়। দল থেকে নির্বাচিত একজন রাষ্ট্রপতি কার্লোস আন্দ্রেস পেরেস দুর্নীতির অভিযোগে মেয়াদ শেষ হবার আগেই পদত্যাগ করেন। ফলে ভোটারদের কাছে দলটির গ্রহণযোগ্যতা কমে যায়। ২০০০ সালের নির্বাচনে দলটি ভেনেজুয়েলার জাতীয় সংসদের ১৬৫ আসনের মধ্যে ২৯টি আসন পায়। ২০০৫ সালের নির্বাচন তারা বয়কট করে।

২০১৮ সালের জুলাই মাসে এডি বিরোধী কোয়ালিশন ডেমোক্রেটিক ইউনিটি রাউন্ডটেবল ত্যাগ করে। 
## তথ্যসূত্র

## আক্‌সিওন দেমোক্রাতিকা থেকে নির্বাচিত ভেনেজুয়েলার রাষ্ট্রপতিগণ

## বহিঃসংযোগ
* আক্‌সিওন দেমোক্রাতিকার দাপ্তরিক ওয়েবসাইট

বিষয়শ্রেণী:ভেনেজুয়েলার রাজনৈতিক দল
প্রশান্ত মহাসাগরের যুদ্ধ

**প্রশান্ত মহাসাগরীয় যুদ্ধ** () ১৮৭৯ সাল থেকে ১৮৮৩ সাল পর্যন্ত চিলির সাথে বলিভিয়া ও পেরুর যৌথবাহিনীর মধ্যবর্তী সংঘটিত যুদ্ধ। এই যুদ্ধের ফলে চিলি উল্লেখযোগ্য পরিমাণে খনিজ-সমৃদ্ধ অঞ্চল দখল করতে সক্ষম হয়। চিলি পেরুর তারাপাকা ও বলিভিয়ার উপকূলীয় আন্তোফাগাস্তা অঞ্চল দখল করে। যুদ্ধশেষে বলিভিয়া সমুদ্র থেকে বিচ্ছিন্ন একটি স্থলবেষ্টিত রাষ্ট্রে পরিণত হয়।

পটাশিয়াম নাইট্রেট তথা সল্টপিটার-সমৃদ্ধ খনিজ এলাকা দখলের জন্য এই যুদ্ধ হয়েছিল বলে এটিকে সল্টপিটার যুদ্ধ নামেও কখনো কখনো ডাকা হয়।

## তথ্যসূত্র


বিষয়শ্রেণী:দক্ষিণ আমেরিকার ইতিহাস
হুয়াঁউ বাতিস্তা দি ওলিভেইরা ফিগেইরেদু

**হুয়াঁউ বাতিস্তা দি ওলিভেইরা ফিগেইরেদু** () (১৫ই জানুয়ারি, ১৯১৮ – ২৪শে ডিসেম্বর, ১৯৯৯) ব্রাজিলের একজন চার-তারকাবিশিষ্ট সামরিক জেনারেল, যিনি ১৯৭৯ সালে থেকে ১৯৮৫ সাল পর্যন্ত ব্রাজিলের রাষ্ট্রপতি ছিলেন।

ফিগুইরেদু সেনাবাহিনীতে যোগ দিয়ে ১৯৪৪ সালে ক্যাপ্টেন ও ১৯৫২ সালে মেজর পদে উন্নীত হন। ১৯৬৪ সালে ব্রাজিলে যে সামরিক ক্যু ঘটে, ফিগুইরেদু তার অন্যতম পরিকল্পক ছিলেন। এই ক্যু-এর পর ২১ বছর ধরে ব্রাজিলে সামরিক শাসন চলে। এই সামরিক শাসনের সময় যে পাঁচ জন সেনা অফিসারকে সেনাবাহিনী থেকে ব্রাজিলের রাষ্ট্রপতি বানানো হয়, ফিগুইরেদু তাদের মধ্যে সর্বশেষ জন ছিলেন। ১৯৬৪ সালের ক্যু-এর সময় তিনি সামরিক বাহিনীর গুপ্তচরদের অগ্রসর প্রশিক্ষণ দিচ্ছিলেন। তাকে কর্নেল বানানো হয় এবং রাষ্ট্রপতি এর্নেস্তু গাইজেউয়ের অধীনে ১৯৭৪ সালে ব্রাজিলের গুপ্তচর সংস্থার প্রধান ছিলেন। তিনি ১৯৭৯ সাল পর্যন্ত এই পদে ছিলেন। জনজীবন ও প্রচারমাধ্যম থেকে দূরত্ব বজায় রাখার জন্য তিনি "নৈঃশব্দ্যের মন্ত্রী" (minister of silence) হিসেবে খ্যাতি লাভ করেন। ১৯৭৯ সালে এর্নেস্তু গাইজেউ তাকে রাষ্ট্রপতি পদে নিয়োগ দেন। তিনি গাইজেউয়ের সমাজতান্ত্রিক ও গণমুখী প্রকল্পগুলি ধরে রাখার প্রয়াস পান এবং দেশে গণতন্ত্র ফিরিয়ে আনার প্রতিশ্রুতি দেন। ক্ষমতা গ্রহণের সময় ব্রাজিলের অর্থনৈতিক অবস্হা ছিল করুণ। মুদ্রাস্ফীতির হার ছিল ৪০%-এরও বেশি এবং অর্থনৈতিক বৈষম্য প্রকট রূপ ধারণ করেছিল। এগুলির সমাধান করতে তিনি শ্রমিকদের আয় বাড়ানো, ব্রাজিলের মুদ্রার অবমূল্যায়ন করাসহ অনেকগুলি পদক্ষেপ নেন। ১৯৮০ সালে তিনি মাত্‌তু গ্রোসু দু সুল থেকে ৪৭,০০০ হাজার একর জমি বাজেয়াপ্ত করে সেগুলি ১,০০০ ভূমিহীন কৃষকের মধ্যে ভাগ করে দেন। অনেক রাজনৈতিক বন্দীকে ক্ষমা করে দেন এবং বহুদলীয় গণতন্ত্র প্রতিষ্ঠার পথ সুগম করেন। তার আমলের শেষের দিকে সামরিক শাসনের প্রভাব ধীরে ধীরে হ্রাস পেতে থাকে এবং ১৯৮৪ সালে ব্রাজিলে প্রায় ২১ বছর পর আবার একটি রাষ্ট্রপতি নির্বাচন অনুষ্ঠিত হয়। নির্বাচিত রাষ্ট্রপতি জোজে সার্নেইয়ের হাতে ফিগেইরেদু ১৯৮৫ সালে ক্ষমতা হস্তান্তর করেন।

বিষয়শ্রেণী:ব্রাজিলের রাষ্ট্রপতি
বিষয়শ্রেণী:১৯১৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:রিউ দি জানেইরুর (শহর) ব্যক্তি
বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় রোমান ক্যাথলিক